Diari Oficial de la Generalitat Valenciana


Sumari del DOGV 9524, del 01-02-2023 (2023/772)

RESOLUCIÓ de 24 de gener de 2023, del director general de Desenvolupament Rural, per la qual es procedeix al reconeixement oficial del VIII Concurs Oficial de Vins i el V Concurs Oficial de Vins Monovarietals de la Comunitat Valenciana, i el III Concurs d'Olis d'Oliva Verge Extra de la Comunitat Valenciana (PROAVA) 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9524

Data del DOGV
:   01-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/772


Data del document
:   24-01-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 24 de gener de 2023, del director general de Desenvolupament Rural, per la qual es procedeix al reconeixement oficial del VIII Concurs Oficial de Vins i el V Concurs Oficial de Vins Monovarietals de la Comunitat Valenciana, i el III Concurs d'Olis d'Oliva Verge Extra de la Comunitat Valenciana (PROAVA) 2023. [2023/772]  
  
Vist que els vins de la Comunitat Valenciana experimenten en els últims anys un enorme creixement tant en volum d'exportació com en qualitat, cosa que situa al nostre territori com una de les zones productores més competitives del vi europeu.  
Vist que els olis d'oliva verge extra de la Comunitat Valenciana provenen d'un cultiu resultat del llegat històric de les diferents cultures presents en la península al llarg dels segles i ha aportat al paisatge de la Comunitat Valenciana nombrosos exemplars d'oliveres mil·lenàries, la qual cosa suposa des del punt de vista organolèptic, que l'oli d'oliva de la Comunitat Valenciana queda enquadrat entre els de major gamma i variabilitat aromàtica, i destaca el seu perfecte equilibri, exclusivitat i qualitat extraordinària.  
Tot això sense oblidar l'enorme potencial de tots dos productes com a instrument de foment del turisme local i de qualitat, vinculat a la protecció i conservació del medi, a la cultura i a les tradicions.  
Vist que el foment del trànsit cap a sistemes de producció més sostenibles i ecològics és un dels objectius fonamentals a aconseguir per les diferents administracions públiques.  
Vist que en aquest punt tenen gran importància les activitats dirigides a la promoció dels nostres vins i olis, activitats en les quals representa un paper fonamental la celebració de concursos ja que són una eina molt eficaç per a donar a conéixer la riquesa vitivinícola dels nostres cellers i la qualitat final dels seus productes, així com potenciar i promocionar els olis de la Comunitat Valenciana.  
Vist que l'article 3 de la Llei 2/2005, de 27 de maig, d'ordenació del sector vitivinícola de la Comunitat Valenciana estableix com un dels principis bàsics de l'actuació pública en l'ordenació vitivinícola la promoció i protecció dels vins de la Comunitat.  
Vist que els articles 24 i 34 de la dita Llei estableixen entre els objectius de l'ordenació vinícola el foment de la presència i imatge dels nostres vins, així com la divulgació de la cultura del vi, a fi de promoure la millora en la qualitat d'aquests.  
Vist que l'article 9.3.d del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica estableix com una de les funcions de la Direcció General de Desenvolupament Rural col·laborar i coordinar amb altres administracions en el foment i la promoció dels productes agroalimentaris, a més del suport a les actuacions de les associacions, fundacions, federacions, i interprofessionals dirigides a aquesta mateixa finalitat.  
Vista la sol·licitud presentada per part de l'entitat Promoció Agroalimentària de Qualitat de la Comunitat Valenciana (d'ara en avant, PROAVA), entitat sense ànim de lucre i entre els objectius del qual es troba la promoció, la divulgació, el foment, la millora i l'estímul del consum i del comerç dels productes agroalimentaris de qualitat de la Comunitat Valenciana, perquè es procedisca al reconeixement del VIII Concurs Oficial de Vi PROAVA 2023, al V Concurs Oficial de vins monovarietals, i el III Concurs Olis d'Oliva Verge Extra, així com el contingut de tots aquests.  
Vist que, en els anys 2016, 2017, 2018, 2019, 2020, 2021 i 2022 ja es van dur a terme per part de la citada entitat concursos de vins, de vins ecològics i d'oli d'oliva verge extra, amb un èxit creixent de participació i resultats.  
Vist l'article 124 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en el qual s'estableix que correspon a la Direcció General de Desenvolupament Rural, de la Conselleria d'Agricultura, Desenvolupament Rural, Emergència Climàtica i Transició Ecològica, entre altres funcions, el foment de l'agricultura ecològica i de les figures de qualitat, l'impuls de nous models productius i sostenibles i la millora de la competitivitat de la indústria agroalimentària, resolc:  
  
Primer  
Reconéixer oficialment el VIII Concurs Oficial de Vins, el V Concurs Oficial de Vins Monovarietals de la Comunitat Valenciana i el III Concurs d'Olis d'Oliva Verge Extra de la Comunitat Valenciana (PROAVA).  
  
Segon  
Les bases per les quals es regulen els diferents concursos reflectits en la present resolució poden ser consultades en les següents webs de Promoció Agroalimentària de Qualitat de la Comunitat Valenciana:  
https://proava.org/bases-concurso-varietales-2023/  
https://proava.org/bases-concurso-aoves-2023/  
https://proava.org/bases-concurso-vinos-2023/  
  
Tercer  
La present resolució no posa fi a la via administrativa i contra aquesta pot interposar-se un recurs d'alçada davant el secretari autonòmic d'Agricultura i Desenvolupament Rural en el termini d'un mes, comptat des de l'endemà de la publicació, de conformitat amb el que es disposa en els articles 114, i 121 i següents de la Llei 39/2015, d'1 d'octubre, del procediment administratiu comú de les administracions públiques; d'acord amb l'article 122.3 de la Llei 39/2015, d'1 d'octubre, del procediment administratiu comú de les administracions públiques, contra la resolució d'un recurs d'alçada, no cabrà cap altre recurs administratiu, excepte el recurs extraordinari de revisió.  
  
  
Quart  
Aquesta resolució produirà efectes des de l'endemà de la seua publicació en el Diari Oficial de la Generalitat Valenciana.  
  
València, 24 de gener de 2023.- El director general de Desenvolupament Rural: David Torres García.